Mëngjesi i sotëm në Kosovë, ka nisur me operacione blic dhe po kryhen kontrolle në tre zona në Veri të vendit, në kuadër të hetimeve për sulmin e 24 shtatorit në Banjskë të Zveçanit, ku ra heroikisht oficeri i lartë i Policisë, Afrim Bunjaku dhe 4 terroristë serbë.
Policia e Kosovës njofton se operacioni policor po zhvillohet në koordinim me EULEX dhe KFOR.
"Sot, me datën 29.09.2023 Policia e Kosovës është duke zbatuar urdhëresën e gjykatës kompetente për kontrolle, në pesë lokacione në tri komunat në veri të Kosovës. Këto operacione janë duke u zhvilluar lidhur me ngjarjet e fundit të ndodhura në fshatin Banjskë. Operacioni policor është duke vazhduar nga njësitet relevante të Policisë së Kosovës, me prezencën në vend ngjarje të Prokurorit (të PSRK-së). Me këtë rast Policia e Kosovës njofton qytetarët se nuk kanë nevojë për ndonjë shqetësim. Këto urdhër kontrolle, janë duke u zbatuar në koordinim me EULEX dhe KFOR", thuhet në njoftimin e Policisë.
j.l./ dita